**

This document is also available in English

Mae'r ddogfen hon hefyd ar gael yn Saesneg.

**Asesiad Effaith Cymunedol**

**CYNNIG**

#### **Cyflwyniad/Cefndir**

Er mai cynnig yw hwn i gau Ysgol Gynradd Blaen-y-maes ac Ysgol Gynradd Portmead ar 31 Awst 2027, ac agor ysgol gynradd newydd sbon (ystod oedran 3-11), ar safleoedd presennol yr ysgol a defnyddio'r un adeiladau, mae'r ysgol yn cael eu cyfuno yma mewn gwirionedd.

Bydd yr ysgol gynradd newydd sbon sydd wedi'i chyfuno yn cael ei sefydlu ar 1 Medi 2027.

Mae cau'r ddwy ysgol yn sicrhau bod yr ysgolion yn cael eu trin yn gyfartal.

#### **Rhesymeg dros newid**

Mae'r cynnig hwn yn rhan o gynllun strategol ehangach ar gyfer ysgolion yn Abertawe yn gyffredinol ac ardal Penderi yn benodol.

Mae'r cyngor wedi datblygu rhaglen trefniadaeth ysgolion a buddsoddi mewn cydweithrediad â Llywodraeth Cymru o'r enw'r rhaglen Cymunedau Dysgu Cynaliadwy. Nodau'r rhaglen hon yw codi safonau cyrhaeddiad a chyflawniad yr holl blant a phobl ifanc, gwella safon yr amgylchedd dysgu a gwneud y defnydd gorau o adnoddau dynol, ffisegol ac ariannol. Ategwyd a chymeradwywyd hyn mewn egwyddor gan Lywodraeth Cymru ym mis Awst 2024.

Bydd cyfuno Ysgol Gynradd Blaen-y-maes ac Ysgol Gynradd Portmead ar y safleoedd presennol yn galluogi datblygu ysgol newydd yn y dyfodol i gynnwys yr holl ddisgyblion o'r cymunedau presennol ar un safle.

Y cynllun felly yw adeiladu ysgol newydd sbon ar gyfer yr ysgol gynradd sy'n cael ei chyfuno ar dir yn ardal bresennol Ysgol Gynradd Blaen-y-maes. Er nad yw’r adeilad ysgol newydd yn rhan o’r ymgynghoriad hwn, cyfuno’r ddwy ysgol yw’r cam cyntaf tuag at wireddu'r cynllun hwnnw.

Mae'r cynnig hwn yn elfen allweddol wrth adfywio'r ardal ac mae'n cyflwyno cyfle sylweddol i ddarparu cyfleusterau addysgol sy'n addas i'r diben yn lleol, yn ogystal â rhoi cyfle i wireddu buddion cymunedol ehangach a helpu i hwyluso adfywio'r ardal hon drwy ddatblygu campws cymunedol. Bydd y prosiect yn parhau i adeiladu ar y gwaith ymgysylltu â'r gymuned sydd wedi bod yn mynd rhagddo yn yr ardal hon, y mae eisoes wedi meithrin cysylltiadau cadarnhaol, gan weithio mewn cydweithrediad â'r Gwasanaethau Cymdeithasol, grwpiau cymunedol, Pobl Group ac ysgolion a cholegau ar draws Abertawe i hwyluso datblygu'r prosiect ar y cyd a pherchnogaeth drwy ymgysylltu priodol a gweithredol.

### **Beth byddai'r cynnig hwn yn ei olygu?**

1. Ar hyn o bryd, mae Ysgol Gynradd Blaen-y-maes ac Ysgol Gynradd Portmead yn ddwy ysgol ar wahân â dau bennaeth, dau grŵp o staff, dwy gyllideb ar wahân a dau gorff llywodraethu.
2. Os yw'r cynnig yn mynd rhagddo, bydd un ysgol ag ystod oedran 3-11 oed, er rydym yn rhagweld y byddai'r ddau safle yn parhau i ddarparu addysg i bob grŵp oedran ar bob safle, o'r meithrin hyd at flwyddyn 6 (fodd bynnag, y pennaeth a'r corff llywodraethu newydd fyddai'n gwneud y penderfyniad terfynol ynghylch hyn).
3. Byddai lle i 518 o ddisgyblion yn yr ysgol newydd, a'r nifer derbyn fyddai 74 (yn berthnasol i bob grŵp blwyddyn, o'r meithrin i flwyddyn 6).
4. Byddai darpariaeth feithrin ran-amser a'r ddarpariaeth Dechrau'n Deg yn parhau i fod ar waith.
5. Byddai un pennaeth, un grŵp o staff ac un gyllideb. Byddai hefyd un corff llywodraethu. Byddai enw ysgol newydd a gwisg ysgol newydd. (Cynghorir y corff llywodraethu i ystyried canllawiau Llywodraeth Cymru ar wisg ysgol a chaniatáu cyfnod pontio/cyflwyno ar gyfer unrhyw wisg ysgol newydd. Gall disgyblion cymwys gael cyllid grant drwy [Grant Hanfodion Ysgol](https://www.swansea.gov.uk/article/3226/School-Essentials-Grant-formerly-school-uniform-grant---PDG-access) Llywodraeth Cymru).
6. Byddai'r adeiladau presennol yn Ysgol Gynradd Blaen-y-maes ac Ysgol Gynradd Portmead yn cael eu defnyddio i greu'r ysgol gynradd dan y cynnig hwn.
7. Mae polisi cludiant y cyngor yn darparu cludiant am ddim i ddisgyblion oed cynradd sy'n byw dwy filltir neu fwy o'r ysgol ddalgylch. Byddai'r holl blant prif ffrwd yn y dalgylchoedd cyfunol yn byw o fewn dwy filltir i'r ddwy ysgol. Byddai rhai disgyblion CAA yn Ysgol Gynradd Portmead yn gymwys i gludiant dan drefniadau'r polisi blaenorol.
8. Ni fyddai'r cynnig hwn yn effeithio ar y ddarpariaeth CAA yn Ysgol Gynradd Portmead a byddai'n parhau i weithredu fel y mae ar hyn o bryd. Fodd bynnag, fel rhan o'r broses statudol y byddai'n rhaid i ni ei dilyn, byddai'n rhaid i'r CAA yn Ysgol Gynradd Portmead gau'n swyddogol, a’i hailagor yn yr ysgol gynradd newydd sydd wedi'i chyfuno. Byddai'r CAA yn parhau i gynnal dysgwyr ag Anawsterau Cyfathrebu Cymdeithasol a Dysgu.

**GWYBODAETH GEFNDIR**

**Proffil ward - mae'r cynnig yn cynnwys ward gyfan Penderi a gellir dod o hyd i'r proffil ward llawn, gan gynnwys y data demograffig yn y dolenni isod:**

[www.abertawe.gov.uk/proffiliauwardiau](https://www.swansea.gov.uk/wardprofiles)

[Penderry\_Ward\_Profile\_Jun24.pdf](file:///C%3A%5CUsers%5Ccelyn.evans%5COneDrive%20-%20Swansea%20Council%20-%20Cyngor%20Abertawe%5CDownloads%5CPenderry_Ward_Profile_Jun24.pdf)

**Oes Cyngor Cymuned yn gyfrifol am yr ardal hon?**

Nac oes

**Asesiad Effaith**

|  |  |  |  |
| --- | --- | --- | --- |
| **Ysgol**  | **% y disgyblion ar y gofrestr sy'n byw yn nalgylch yr ysgol** Yn ôl Cyfrifiad 2024 (CYBLD)  | **Agwedd Gymunedol**  | **Asesiad Effaith** |
| Blaen-y-maes  | 78.50% | **Dechrau’n Deg**  | Oes | Dim effaith - byddai'r ddarpariaeth hon yn parhau yn ôl y trefniadau presennol ar safle Ysgol Gynradd Blaen-y-maes.  |
| **Clwb Brecwast** | Oes | Dim effaith - byddai'r clwb hwn yn parhau dan y cynnig hwn.  |
| **Gweithgareddau allgyrsiol**  | OesYsgol Goedwig - cynnwys sesiwn i rieni ar ddiwedd pob uned - sgiliau coginio/sgiliau'r goedwig  Chwaraeon, gan gynnwys rygbi a phêl-droed Codio Ffilm Cymraeg Clwb celf sylfaenol Nid yw'r clybiau hyn yn cael eu cynnal drwy gydol y flwyddyn - cynhelir y rhain ar sail rota/fesul tymor  | Dim effaith - byddai'r clybiau hyn yn parhau dan y cynnig hwn.  |
| **Defnydd y gymuned leol/trydydd parti** | Nac oes | Dd/B |
| Portmead | 51.80% | **Dechrau’n Deg** | Oes | Dim effaith - byddai'r ddarpariaeth hon yn parhau yn ôl y trefniadau presennol ar safle Ysgol Gynradd Portmead.  |
| **Gofal Plant** | Nac oes |  |
| **Clwb Brecwast** | Oes  | Dim effaith - byddai'r clwb hwn yn parhau dan y cynnig hwn.  |
| **Gweithgareddau allgyrsiol**  | Oes Clwb dawns wythnosol | Dim effaith - byddai'r clwb hwn yn parhau dan y cynnig hwn.  |
| **Defnydd y gymuned leol/trydydd parti** | Nac oes | Dd/B |

**Beth yw effaith gyffredinol y cynnig ar y cymunedau lleol?**

Bydd cyfuno'r ddwy ysgol yn cefnogi cydlyniant cymunedol a dealltwriaeth, gan gynnig rhagor o gyfleoedd i gydweithio mewn perthynas â gweithgareddau cymunedol. Bydd y cynnig i gyfuno Ysgol Gynradd Blaen-y-maes ac Ysgol Gynradd Portmead, ynghyd â chynllun tymor hir i adeiladu ysgol newydd yn cael effaith gadarnhaol ar blant a phobl ifanc yr ardal leol drwy sicrhau y gallant gael mynediad at ddarpariaeth addysg a chyfleusterau cymunedol o safon.

Ni fydd cyfuno'r ysgolion yn cael effaith andwyol ar y defnydd cymunedol presennol yn y naill ysgol neu'r llall, a gall yr ysgol barhau i weithredu fel y mae ar hyn o bryd dan y cynnig hwn.